Jeg synes egentlig, du har gjort det rette ved at tilbyde et beløb hver måned, og det undrer mig, at dine tidligere svigerforældre ikke vil tage imod pengene. De har formentlig følelser i klemme, for selv om 15.000 kroner er mange penge, fornemmer jeg, at der ligger noget andet bag deres krav. Jeg vil råde dig til at få talt med dem. Mød op hos dem, så I kan finde en ordning. Jeg tror, de savner dig.